Le Mespris de la vie et consolation contre la mort/« Dieu avoit creé l’homme à sa divine image »
# Le Mespris de la vie et consolation contre la mort/« Dieu avoit creé l’homme à sa divine image »

### CLXXXIIII.

Dieu avoit creé l'homme à sa divine image Celeste & non sujet à putrefaction, Mais le diable enviant nostre perfection A la mort ravissante à ouvert le passage.

Ceus qui le vont suivant, errans à leur dommage Se laissent transporter sans resolution A la mort de l'esprit, mais nulle affliction De l'homme juste & droit n'esbranle le courage.

Le fol ne croyant point d'autre vie à venir Apres le jour dernier pense en rien devenir Rendant par tel moyen son issue angoisseuse

Mais celuy qui scait bien que le cors abatu De l'immortalité doit estre revestu Mourant treuve sa mort plaisante & gracieuse.

